
HUKUMU ZA AL-HADYU, AL-ADHWAHI NA 
KUCHINJA 
Utangulizi 
Kila sifa njema anazistahiki Mwenyezi Mungu Mola 
Mlezi wa walimwengu, na rehema na amani zimfikie 
yule aliyetumwa kuwa rehema kwa walimwengu, na 
kwa  familia  yake,  na  Maswahaba  wake,  na  wale 
waliofuata  mwenendo  wake,  na  wakaongoka  kwa 
muongozo wake, mpaka Siku ya Malipo. Ama baada 
ya hayo: 
Huu ni ujumbe mfupi, uliokusanya mambo muhimu 
anayoyahitaji  Muislamu  kuhusu  wanyama 
wanaopelekwa kama zawadi  ya Msikiti Mtukufu  wa 
Makka,  wanyama  wachinjwao  katika  siku  za  Idi  na 
masuala ya kuchinja. Tumeyakusanya haya kwa ajili ya 
mwenye  kutembelea  Misikiti  miwili  Mitukufu, 
mwanaume  na  mwanamke;  ili  wawe  na  elimu  na 
utambuzi wa mambo ya dini yao, tukitaraji kutoka kwa 
Mkarimu, Mwingi wa kuneemesha awanufaishe kwa 
ujumbe  huu,  na  aufanye  kuwa  wenye  kufaa,  na 
kwamba uwe kwa ajili ya uso wake tu. Kwani, Yeye 
ndiye mbora wa wenye kuombwa, na Mkarimu zaidi 
mwenye kutarajiwa. 

Kamati  ya  Kielimu  ya  Jumuia  ya  Kuhudumia 
Maudhui za Kiislamu kwa Lugha mbalimbali. 
Hukumu  za  wanyama  wanaopelekwa  kama 
zawadi ya Msikiti Mtukufu wa Makka na wanyama 
wachinjwao katika siku za Idi 
Neno  (Al-hadyu)  linamaanisha  kila  mnyama 
anayetolewa  kama  zawadi  kwa  Eneo  Takatifu  (Al-
Haram) na kuchinjwa humo miongoni mwa ngamia na 
wanyama wengineo wa mifugo. Waliitwa kwa jina hilo 
kwa sababu hupelekwa huko kama zawadi kwa ajili ya 
Mwenyezi Mungu aliyetakasika na kutukuka. 
Na maana ya neno “Udh-hiya” kwa kuitia alama ya 
dhwamma kwenye herufi hamza, yaani “Udhhiya” au 
kwa kutia kasra, yaani “Idhhiya” ni kila kinachochinjwa 
kwa ajili ya Mwenyezi Mungu siku  ya  Idi na siku  za 
Tashriiq - yaani kutandaza nyama kwenye jua - kwa 
ajili ya kujikurubisha kwa Mwenyezi Mungu. 
Na wamekubaliana Waislamu wote kwamba vyote 
viwili - yaani kuchinja wanyama wanaopelekwa kama 
zawadi  ya  Msikiti  Mtukufu  wa  Makka  na  wanyama 
wachinjwao katika siku za Idi - ni mambo yaliyo katika 
sheria. 
Na mnyama anayepelekwa kama zawadi ya Msikiti 
Mtukufu wa Makka aliye bora zaidi ni ngamia, kisha 
ng'ombe - ikiwa atatolewa mzima mzima - kwa kuwa 
thamani yake iko juu, na huwanufaisha mafukara kwa 









[image: ] 
4 
sababu  ya  wingi  wa  nyama  zake  -  kisha  anafuatia 
mbuzi na kondoo. 
Na bora ya kila aina ya mnyama ni yule aliyenona, 
kisha anafuata mwenye thamani ghali; kwa maneno 
yake Mwenyezi Mungu Mtukufu: 
﴿




















































﴾ 
 "Ndiyo hivyo! Na anayetukuza alama (ibada) za 
Mwenyezi  Mungu,  basi  hakika  hayo  ni  katika 
unyenyekevu wa nyoyo." [Surat Al-Hajj: 32] 
Na hakikubaliki kichinjwa katika kondoo isipokuwa 
awe "Jadha'u", naye ni yule aliyetimiza miezi sita. Vile 
vile  anapaswa  kuwa  "Thaniyyu"  katika  wanyama 
wengineo wote miongoni mwa ngamia, ng'ombe na 
mbuzi.  Naye  Thaniyyu  katika  ngamia  ni  yule 
aliyetimiza miaka mitano, na katika ng'ombe ni yule 
aliyefikisha  miaka  miwili,  na  katika  mbuzi  ni  yule 
aliyefikisha mwaka mmoja. 
Kondoo  anatosha  kuwa  mnyama  wa  zawadi  ya 
Msikiti Mtukufu wa Makka kwa mtu mmoja, na katika 
wanyama  wachinjwao  siku  za  Idi  anatosheleza  kwa 
mtu  mmoja  na  watu  wa  nyumbani  kwake.  Naye 
ngamia  mmoja  na  ng'ombe  wa  zawadi  ya  Msikiti 
Mtukufu  wa  Makka  hutosheleza  watu  saba;  kwa 
mujibu  wa  hadithi  ya  Jaabir  bin  Abdullahi,  radhi  za 
Mwenyezi  Mungu  ziwe  juu  ya  wawili  hao,  kwamba 
alisema:  "Tulichinja  pamoja  na  Mtume,  rehema  na 

amani  za  Mwenyezi  Mungu  ziwe  juu  yake,  mwaka 
iliyofanyika suluhu ya Hudaybiya ngamia mmoja kwa 
watu  saba  na  ng'ombe  mmoja  kwa  watu  saba."  Na 
katika tamko lingine: "Tulitoka pamoja na Mtume wa 
Mwenyezi  Mungu,  rehema  na  amani  za  Mwenyezi 
Mungu  ziwe  juu  yake,  tukiwa  tumekusudia  kufanya 
ibada  ya  Hija,  na  akatuamrisha  Mtume,  rehema  na 
amani  za  Mwenyezi  Mungu  ziwe  juu  yake,  tushiriki 
katika ngamia  na ng'ombe. Kila watu saba washiriki 
katika ngamia (au ng'ombe) mmoja." Na katika tamko 
lingine:  "Tulifanya  ibada ya  Hija  pamoja  na Mtume, 
rehema na amani za Mwenyezi Mungu ziwe juu yake, 
na  tukamchinja  ngamia  mmoja  kwa  watu  saba,  na 
ng'ombe mmoja kwa watu saba."

12

 
Na kwa hadithi ya Abii Ayub Al-answariy, radhi za 
Mwenyezi  Mungu  ziwe  juu  yake,  alipoulizwa: 
Walikuwa  wakichinjwa  vipi wanyama wa  siku za  Idi 
katika  zama  za  Mtume,  rehema  na  amani  za 
Mwenyezi  Mungu  ziwe  juu  yake?  Akasema:  "Mtu 
mmoja  alikuwa akichinja  kondoo (au  mbuzi) mmoja 
kwa ajili yake na watu wa nyumbani kwake, wakawa 
wakila  na  wakiwalisha  watu  wengine,  mpaka  watu 
wakaanza  kujionyesha  kwa  fahari,  basi  ikawa  kama 
unavyoona."

3

 
 

1

  Qiraan ni kunuia ibada ya Hija pamoja na Umra wakati mmoja. 

2

 Ameipokea hadithi hii Imamu Muslim. 

3

 Ameipokea Tirmidhiiy na Ibn Majah. 

Na kondoo (au mbuzi) mmoja ni bora kuliko watu 
saba kushirikiana katika ngamia na ng'ombe. 
Haifai  wala  haitoshelezi  kwa  wanyama 
wapelekwao  kama  zawadi  ya  Msikiti  Mtukufu  wa 
Makka  au  wanyama  wachinjwao  katika  siku  za  Idi 
isipokuwa  wanyama  walio  salimika  kutokana  na 
maradhi,  mapungufu  ya  viungo  na  kukonda.  Hivyo 
basi,  hafai  mwenye  jicho  chongo  ambaye  uchongo 
wake  unaonekana  wazi,  wala  kipofu,  wala  mnyama 
aliyekonda sana kiasi kwamba hana mafuta mwilini, 
wala  aliye  kilema  asiyeweza  kutembea  pamoja  na 
mwenye afya nzuri, wala mnyama asiye na meno ya 
mbele kabisa, wala ambaye maziwa yake yamekauka 
kutokana  na  uzee,  wala  hafai  mnyama  mwenye 
maradhi  yanayoonekana  wazi;  kwa  ushahidi  wa 
hadithi ya  Al-baraau bin 'Aazib,  radhi za Mwenyezi 
Mungu  ziwe  juu  yake,  kwamba  alisema:  Alisimama 
kati  yetu  Mtume,  rehema  na  amani  za  Mwenyezi 
Mungu  ziwe  juu  yake,  na  akasema:  "Wanyama  wa 
aina nne hawafai katika ibada ya kuchinja siku ya Idi: 
Mnyama mwenye jicho moja linaloonekana wazi, na 
mnyama  mgonjwa  ambaye  ugonjwa  wake 
unaonekana  wazi,  na  mnyama  kilema  ambaye 
ulemavu  wake  unaonekana  wazi,  na  mnyama 
aliyekonda sana asiye na mafuta mwilini."

1

 
 

1

 Ameipokea Abu Daud na Tirmidhiy na An-Nasaaiy, Ibn Majah. 

Amesema  imamu  Tirmidhiy,  Mwenyezi  Mungu 
amrehemu,  "Na  hivi  ndivyo  inavyotekelezwa 
kulingana na wanazuoni (wetu)."

1

 
Na  wakati  wa  kuchinja  mnyama  anayepelekwa 
kama  zawadi  ya  Msikiti  Mtukufu  wa  Makka  kwa 
mwenye kufanya Hija ya aina ya Tamattui, na mnyama 
anayechinjwa katika siku za Idi, ni baada ya swala ya 
Idi mpaka mwisho wa siku za Tashriiq (yaani siku za 
kutanda nyama kwenye jua) kulingana na kauli sahihi.

2

 
Na  inapendekezwa  kwa  mtu  aliyetoa  mnyawa 
kama zawadi ya Msikiti Mtukufu wa Makka kwamba 
ale  kutoka  katika  kichinjwa  chake  hicho  ikiwa  ni 
kichinjwa cha Hija ya Tamattui au Qiraan, na kadhalika 
ikiwa ni mnyama aliyemchinja katika siku za Idi. Vile 
vile,  atamtoa  kama  zawadi  na  sadaka  kwa  kugawa 
mafungu  matatu;  kwa  maneno  yake  Mwenyezi 
Mungu Mtukufu: 
...﴿









































﴾ 
 "Na  kuleni  katika  wanyama  hao  na  mlisheni 
mwenye shida aliye fakiri." [Suratul-Hajj: 28] 
Ama kuhusu kichinjwa cha fidia, navyo ni vichinjwa 
vinavyochinjwa  kwa  sababu  ya  kufanya  jambo 
lililokatazwa kwa anayefanya Hija, au kwa sababu ya 
 

1

 Ameipokea Tirmidhiy. 

2

 Tamattui ni kunuia ibada ya Umra peke yake, kisha baada ya kumaliza 
Umra unanuia Hija. 

kuacha jambo la wajibu katika Hija. Hao haruhusiwi 
kula chochote katika nyama hizo. 
Na  mwenye  kutaka  kuchinja  mnyama  wa 
Udhuhiya,  anatakiwa  zitakapoingia  siku  kumi  za 
mwanzo katika Mwezi wa Dhul-Hijja, asitoe chochote 
katika  nywele  zake  wala  kucha  zake  mpaka 
atakapokuwa amekwishamchinja mnyama wake. Hili 
ni  kutokana  na  maneno  yake  Mtume,  rehema  na 
amani  za  Mwenyezi  Mungu  ziwe  juu  yake, 
"Zitakapoingia siku kumi (za mwanzo katika Mwezi wa 
Dhul-Hijja), na akataka mmoja wenu kuchinja, basi na 
asiondoshe chochote katika nywele zake wala kucha 
zake mpaka atakapokuwa amemaliza kuchinja."

1

 
Na  ikiwa  atafanya  chochote  katika  hayo 
yaliyokatazwa,  basi  atamuomba  Mwenyezi  Mungu 
msamaha na wala hawajibiki kutoa fidia. 
Namna ya kuchinja mnyama wa zawadi ya Msikiti 
Mtukufu wa Makka na mnyama achinjwaye katika Idi 
ya kuchinja ni kama ifuatavyo: 
1-  Asichinje  isipokuwa  Muislamu  mwenye 
upambanuzi, mwenye akili timamu, au Mayahudi na 
Manaswara. Mchinjaji atakusudia kuchinja kwa sheria 
ya Kiislamu na wala asichinje kwa ajili ya asiyekuwa 
Mwenyezi Mungu, na wala  asilitaje jina la asiyekuwa 
Mwenyezi  Mungu.  Atataja  jina  la Mwenyezi  Mungu 
 

1

 Ameipokea imamu Muslimu. 

wakati wa kuchinja kwa kusema “bismillahi” au wakati 
wa  kuchoma  kooni.  Atachinja  kwa  kutumia  zana 
yenye ncha kali na siyo kutumia meno wala kucha, na 
ahakikishe  kwamba  amemwaga  damu  kutoka  kwa 
mnyama  huyo  sawasawa.  Vile  vile,  ni  lazima  kwa 
mchinjaji awe amepewa idhini ya kuchinja kisheria.

1

 
2-  Atachagua  kichinjwa  cha  Idi,  na  ajitahidi 
kuchagua  kichinjwa  kilichokamilika  zaidi.  Kwani, 
"Alichinja  Mtume,  rehema  na  amani  za  Mwenyezi 
Mungu ziwe juu yake, kondoo wawili weupe wenye 
pembe. Aliwachinja kwa mikono yake na akataja jina 
la Mwenyezi Mungu, akatoa takbira na akaweka mguu 
wake kwenye mbavu zao."

2

 
3-  Kumfanyia  wema  mnyama  anayechinjwa. 
Atafanya  kila ambalo litampa utulivu mnyama huyo 
wakati  wa  kumchinja.  Miongoni  mwayo  ni  kwamba 
achinje kwa kutumia zana yenye makali, na apitishe 
kwenye  sehemu  ya  kuchinja  kwa  nguvu  na  haraka. 
Kwa sababu kinachotakikana katika kuchinja ni kuitoa 
roho  haraka  na  kwa  ukamilifu  pasina  kumuadhibu 
mnyama huyo. Haya ni  kwa  hadithi ya  Shaddad  bin 
Awsi,  radhi  za  Mwenyezi  Mungu  ziwe  juu  yake, 
kwamba  alisema:  "Mambo  mawili  nimeyahifadhi 
kutoka kwa Mtume wa Mwenyezi Mungu, rehema na 
 

1

  Hukumu  za  Kuchinja  Wanyama  wa  Idi,  kitabu  cha  mwanazuoni 
mkubwa, Muhammad bin Uthaiymin, ukurasa wa 56-87. 

2

 Ameipokea Bukhari na Muslimu. 

amani za Mwenyezi  Mungu ziwe juu  yake, kwamba 
alisema:  "Hakika  Mwenyezi  Mungu  amewajibisha 
(kufanya)  wema  katika  kila  kitu.  Kwa  hivyo, 
mtakapoua,  basi  ueni  kwa  namna  nzuri.  Na 
mtakapochinja,  basi  chinjeni  kwa  namna  nzuri.  Na 
anoe mmoja wenu zana yake ya kuchinjia, na akitulize 
kichinjwa chake."

1

 
Na ni machukizo kukinoa kisu ilhali mnyama huyo 
anakiona; kwa mujibu wa yaliyokuja katika hadithi ya 
bin Umar, radhi za Mwenyezi Mungu ziwe juu yake na 
baba  yake,  kwamba  alisema:  Aliamrisha  Mtume, 
rehema na amani za Mwenyezi Mungu ziwe juu yake, 
kukinoa  kisu  na  kukificha  asikione  mnyama 
anayechinjwa  na  akasema:  "Atakapochinja  mmoja 
wenu, basi na achinje haraka."

2

 
4-  Ikiwa  kichinjwa  ni  ngamia;  atamchinja  huku 
amesimama  wima  hali  ya  kuwa  amemfunga  mkono 
wake wa kushoto; kwa mujibu wa hadithi ya Abdullah 
bin Umar,  radhi za Mwenyezi Mungu ziwe juu yake 
yeye na baba yake, "Kuwa yeye alikuja kwa mtu akiwa 
amemuinamisha  ngamia  wake  akitaka  kumchinja. 
Basi  akasema  bin  Umar:  Mwachilie  asimame  huku 
umemfunga. Hii ndiyo sunna ya Muhammad, rehema 
 

1

 Ameipokea Imamu Muslimu. 

2

 Ameipokea Ahmad na Ibin Maajah. 

na amani za Mwenyezi Mungu ziwe juu yake."

1

 
5-  Na  ikiwa  mnyama  achinjwae  si  ngamia; 
atamchinja  akiwa  amelazwa  kwa  ubavu  wake  wa 
kushoto,  na  ataweka  mguu  wake  pembeni  mwa 
shingo  yake;  ili  aweze  kumdhibiti;  kwa  mujibu    wa 
hadithi ya Anas, radhi za Mwenyezi Mungu ziwe juu 
yake, kwamba alisema, "Alichinja Mtume, rehema na 
amani  za  Mwenyezi  Mungu  ziwe  juu  yake,  kondoo 
wawili weupe wenye pembe. Aliwachinja kwa mikono 
yake, akataja jina la Mwenyezi Mungu, akatoa takbira 
na akaweka mguu wake kwenye mbavu zao."

2

 
6-  Kusema  "Bismillahi  (kwa  jina  la  Mwenyezi 
Mungu)"  wakati  wa  kuchinja  au  kudunga  kooni. 
Kufanya hivyo ni wajibu kwa maneno yake Mwenyezi 
Mungu Mtukufu: 
﴿













































﴾ 
 "Basi  kuleni  katika  yale  yaliyotajiwa  jina  la 
Mwenyezi  Mungu,  ikiwa  mnaziamini  Aya  zake." 
[Surat  An-'aam:  118]  Na  kauli  ya  Mwenyezi  Mungu 
Mtukufu: 
﴿



























































 "Wala msile katika vile ambavyo halikutajwa jina 
la Mwenyezi Mungu juu yake. Kwani huko hakika ni 
kuvuka  mipaka.  Na  kwa  yakini  mashetani 
wanawaletea  ufunuo  (wahyi)  marafiki  zao  ili 
wabishane  nanyi.  Na  mkiwatii,  basi  nyinyi  kwa 
hakika mtakuwa washirikina." [Surat An-'aam: 121] 
Na  kwa  kauli  ya  Mtume,  rehema  na  amani  za 
Mwenyezi Mungu ziwe juu yake, "Kichinjwa chochote 
kilichomwagwa  damu  yake  na  likatajwa  jina  la 
Mwenyezi  Mungu  juu  yake;  basi  kileni  (kichinjwa 
hicho)  maadamu  hakikuchinjwa  kwa  meno  wala 
kucha."

1

 
Inapendekezwa kuleta Takbira kwa kusema "Allahu 
Akbar (Mwenyezi Mungu ndiye Mkubwa)" pamoja na 
kusema  "Bismillah  (kwa  jina  la  Mwenyezi  Mungu)"; 
kwa mujibu wa hadithi ya Jaabir, radhi za Mwenyezi 
Mungu ziwe juu yake,  kwamba alisema: Nilishuhudia 
nikiwa  pamoja  na  Mtume,  rehema  na  amani  za 
Mwenyezi Mungu ziwe juu yake, swala ya Idul-adhha 
katika kiwanja. Alipomaliza hotuba yake,  aliteremka 
kutoka katika mimbari yake, akaletewa kondoo dume, 
akalichinja kwa mkono wake na akasema: "Bismillah 
wallahu  akbaru  (ninaanza  kwa  jina  la  Mwenyezi 
Mungu, na Mwenyezi Mungu ni Mkubwa). Kichinjwa 
hiki  ni  kwa  ajili  yangu  na  kwa  ajili  ya  kila  ambaye 

13 
hajaweza kuchinja katika umma wangu."

1

 
7-Kukata mshipa wa pumzi, umio, mishipa miwili ya 
shingo na kumwaga damu. Amesema imamu bin Baaz, 
Mwenyezi  Mungu  amrehemu:  "Hakika  uchinjaji  wa 
kisheria wa ngamia, ng'ombe na kondoo (au mbuzi) 
una namna tatu: 
Namna  ya  kwanza:  Mchinjaji  akate  mshipa  wa 
pumzi, umio  na  mishipa  miwili  ya  shingo.  Huu  ndio 
uchinjaji  uliokamilika  zaidi  na  ulio  mzuri  zaidi.  Kwa 
maana, ikiwa vitu hivi vinne vitakatwa, basi kichinjwa 
hicho kinakuwa halali kwa makubaliano ya maulamaa 
wote. 
Namna ya pili: Mchinjaji akate mshipa wa pumzi, 
umio  na  mmoja  wa  ile  mishipa  miwili  ya  shingo. 
Uchinjaji huu ni halali, ni sahihi na ni mzuri, ingawa 
uko chini ya ule uchinjaji wa kwanza. 
Namna ya tatu: Mchinjaji akate mshipa wa pumzi 
pamoja na umio peke yake. Hivi pia ni sahihi, na  kauli 
hii wameisema kundi kubwa la wanazuoni na ushahidi 
wao  ni  maneno  yake  Mtume,  rehema  na  amani  za 
Mwenyezi Mungu ziwe juu yake: "Kichinjwa chochote 
kilichomwagwa  damu  yake  na  likatajwa  jina  la 
Mwenyezi Mungu juu yake, basi kileni, maadamu siyo 

14 
kwa kutumia meno wala kucha."

1

 Na hili ndilo chaguo 
bora katika suala hili.

2

 
Na  Mwenyezi  Mungu  pekee  ndiye  mwenye 
kuombwa  atunufaishe  kwa  yale  tuliyojifunza,  na 
atufunze  yenye  kutunufaisha.  Hakika  Yeye  ndiye 
Mpaji,  Mkarimu.  Na  rehema  na  amani  nyingi 
zimuendee Nabii wetu Muhammadi na watu familia 
yake. 
 
 
***  

